मुंबई के लोअर परेल इलाके में स्थित कमला मिल्स कंपाउंड में लगी आग के कारण दम घुटने से 14 लोगों की मौत हो गई वहीं 12 से अधिक लोग घायल हो गए हैं। मीडिया रिपोर्ट्स और चश्मदीदों के बताया कि इस हादसे में गई जिंदगियों की वजह वहां मची भगदड़ है। इस हादसे में मरे 14 लोगों में खुशबू मेहता भी हैं जो अपना जन्मदिन मनाने सहेलियों के साथ वहां एक रेस्टोरेंट गईं थी और आग की चपेट में आ गई। खुशबू अपना 29वां जन्मदिन सेलीब्रेट करने गईं थीं।